ગઈ કાલે મેચના બીજા દિવસે રાહુલને સાથ આપવા માટે વિરાટ કોહલી મેદાનમાં ઊતર્યો હતો. બંનેએ લંચ સુધીમાં શાનદાર તાલમેલનો પરિચય આપતા કેરેબિયન બોલર્સને સફળતાથી વંચિત રાખ્યા હતા. એ દરમિયાન રાહુલે સતત બીજી અર્ધસદી ફટકારી. લંચ બાદ રાહુલ જ્યારે ૬૧ રને રમી રહ્યો હતો ત્યારે તેણે રિટાયર થવાનું પસંદ કર્યું હતું. ત્યાર બાદ વિરાટે પોતાની અર્ધસદી પૂરી કરી હતી, પરંતુ ત્યાર બાદ તરત જ કોર્નવોલની બોલિંગ તે ૫૧ રન બનાવી એલબી આઉટ થઈ ગયો હતો.